România nu mai produce nimic, 
cumpărăm pâine congelată din 
Ungaria 

In ultimii patru ani, sub guvernarea sărăciei PSD-PNL, preţul 
pâinii în România a crescut în mod alarmant, dublându-se. 


Acest fenomen nu este doar un indicator al inflaţiei galopante, 
ci și o consecinţă directă a politicilor economice eșuate ale 
așa-numitei Coaliții a Sărăciei. 


Printre factorii cheie ai acestei creșteri exorbitante se numără 
politica de „tipărire" necontrolată a banilor, care a dus la 
devalorizarea monedei naţionale și la creșterea inflaţiei. 


Totodată România importă pâine congelată din Ungaria, în 
timp ce grâul nostru se vinde la preţ de nimic. 


Această abordare a guvernului PSD-PNL, lipsită de orice 
viziune economică sustenabilă, a avut un impact direct asupra 
preţurilor de consum, afectând în mod special produsele de 
bază, precum pâinea. 


Creșterea prețului la pâine nu este doar o problemă 
economică, ci și una socială. Pâinea, fiind un aliment de bază în 
dieta românilor, este acum mai greu accesibilă pentru un 
număr semnificativ de cetățeni, în special pentru cei din 
categoriile vulnerabile. Această situaţie reflectă o divizare 
profundă și îngrijorătoare în societate, unde nevoile de bază 
devin un lux pentru cei mai puţin norocoși. 


